একটা জার্সি আর্জেন্তিনার। অপরটি বার্সেলোনার। আর্জেন্তাইন ফরোয়ার্ডের অটোগ্রাফ আর  তাঁর বার্তাও ছিল। একটা ফুটবলও পাঠিয়েছিলেন মেসি।
সোশ্যাল নেটওয়ার্কিং সাইটে আফগানিস্তানের গজনি প্রদেশের জাখরি জেলার মুর্তাজার একটি ছবি গোটা বিশ্বে আলোড়ন ফেলে দেয়। পনেরো বছর বয়সী দাদা হুমায়ুন নীল-সাদা প্লাস্টিকের ব্যাগ ছিঁড়ে ভাইকে জার্সি বানিয়ে দিয়েছিল। যা অবিকল আর্জেন্তিনার জার্সির মতো। তারপর কালো কালি দিয়ে জার্সির পিঠে ১০ নম্বর এবং মেসির নামও লিখে দিয়েছিল হুমায়ুন। যে কারণে তার নামই হয়ে গিয়েছে ‘প্লাস্টিক মেসি’! অভিনব এই জার্সি পরেই মেসি হয়ে ওঠার স্বপ্ন দেখত ছোট্ট মুর্তাজা। সেই স্বপ্ন বাস্তব করতে এগিয়ে এলেন মেসি স্বয়ং।